CELEX: 32016R1184
Language: mt
Date: 2016-07-18
Title: Regolament tal-Kunsill (UE) 2016/1184 tat-18 ta' Lulju 2016 li jemenda r-Regolament (UE) 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perijodu 2016–2018

21.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 196/1
            
         REGOLAMENT TAL-KUNSILL (UE) 2016/1184
   tat-18 ta' Lulju 2016
   li jemenda r-Regolament (UE) 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perijodu 2016–2018
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 31 tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (UE) 2015/2265 (1) jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perijodu 2016–2018. Ġew deċiżi volumi adatti għal kull kwota tariffarja sabiex tiġi żgurata provvista adegwata għall-industrija tal-Unjoni għall-perijodu 2016–2018.
            
         
               (2)
            
            
               It-tielet paragrafu tan-nota 2 f'qiegħ il-paġna tal-Anness għar-Regolament (UE) 2015/2265 jiddeskrivi l-operazzjonijiet tal-ipproċessar li għalihom jistgħu jintużaw ċerti kwoti tariffarji. Dak il-paragrafu ma jinkludix it-tfettit fost l-operazzjonijiet li jikkwalifikaw għall-kwota tariffarja bin-numru tal-ordni 09.2760 fir-rigward tal-merluzz iffriżat u l-pink cusk-eel.
            
         
               (3)
            
            
               Għal dik il-kwota tariffarja li trid tintuża, jixraq li jiġi inkluż it-tfettit bħala operazzjoni li tikkwalifika.
            
         
               (4)
            
            
               Għaldaqstant ir-Regolament (UE) 2015/2265 għandu jiġi emendat skont dan.
            
         
               (5)
            
            
               Il-perijodu li fih il-kwoti miftuħa mir-Regolament (UE) 2015/2265 japplikaw fl-ewwel sena jibda mill-1 ta' Jannar sal-31 ta' Diċembru 2016. Billi jeħtieġ li jiġi żgurat trattament indaqs tal-operaturi ekonomiċi, dan ir-Regolament għandu jiġi applikat b'mod retroattiv b'effett mill-1 ta' Jannar 2016,
            
         ADOTTA DAN IR-REGOLAMENT:
   Artikolu 1
   Fit-tielet paragrafu tan-nota 2 f'qiegħ il-paġna tal-Anness għar-Regolament (UE) 2015/2265, jiżdied l-inċiż li ġej:
   
      
                  “—
               
               
                  it-tfettit għal materjali skont il-kodiċijiet tan-NM ex 0303 66 11, 0303 66 12, 0303 66 13, 0303 66 19, 0303 89 70, 0303 89 90”.
               
            
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Huwa għandu japplika mill-1 ta' Jannar 2016.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Lulju 2016.
      
         
            Għall-Kunsill
         
         
            Il-President
         
         G. MATEČNÁ
      
   
   
      (1)  Ir-Regolament tal-Kunsill (UE) 2015/2265 tas-7 ta' Diċembru 2015 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perijodu 2016–2018 (ĠU L 322, 8.12.2015, p. 4).